b"\n_START_ARTICLE_\nBatalla d'Aversa\n_START_SECTION_\nAntecedents\n_START_PARAGRAPH_\nLlu\xc3\xads II de Proven\xc3\xa7a rivalitz\xc3\xa0 amb el seu cos\xc3\xad Ladislau I de N\xc3\xa0pols pel tron napolit\xc3\xa0 i el 1390 man\xc3\xa0 una expedici\xc3\xb3 vers la ciutat de N\xc3\xa0pols i aconsegu\xc3\xad capturar-la i expulsar-ne Ladislau._NEWLINE_El 10 d'abril de 1392 Tommaso da San Severino i Bernab\xc3\xb2 da San Severino, en favor de Llu\xc3\xads II de Proven\xc3\xa7a van derrotar i capturar en una emboscada a Ascoli Satriano Alberico da Barbiano i Ot\xc3\xb3 de Brunswick, que lluitaven per Ladislau I de N\xc3\xa0pols._NEWLINE_Llu\xc3\xads II de Proven\xc3\xa7a va retenir el tron, i l'abril de 1393 la flota de Bernab\xc3\xb2 da San Severino va aixecar el nou setge a N\xc3\xa0pols que Ladislau havia iniciat, i a continuaci\xc3\xb3 es va dirigir a aixecar el setge de Sorrento que havia establert Giovanni di Trezzo.\n_START_SECTION_\nLa batalla\n_START_PARAGRAPH_\nL'any seg\xc3\xbcent Bernab\xc3\xb2 da San Severino va atacar Aversa, i mentre les tropes estaven acampades, els assetjats van fer una sortida atacant les posicions de la lleva napolitana, fins que la cavalleria va atacar, fent recular els aversans a la ciutat.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nAversa va rebre refor\xc3\xa7os de Ladislau I de N\xc3\xa0pols, i amb l'arribada de l'hivern, els angevins van aixecar el setge._NEWLINE_En 1400, mort Bernab\xc3\xb2 da San Severino i amb Tommaso da San Severino passat al b\xc3\xa0ndol de Durazzo, un cop llicenciat Alberico da Barbiano del seu c\xc3\xa0rrec per a Joan Gale\xc3\xa0s Visconti, aquest fou cridat en d'auxili de Ladislau I de N\xc3\xa0pols, que s'havia refugiat a Gaeta quan Llu\xc3\xads va prendre N\xc3\xa0pols, va acampar en Afragola, i quan els nobles napolitans van donar suport a Llu\xc3\xads, aquest va cridar la flota de i va desembarcar a la capital, posant setge al Castell Nou, del que Llu\xc3\xads II de Proven\xc3\xa7a va fugir per mar a Proven\xc3\xa7a."